Räästapääsuke
Räästapääsuke (Delichon urbica, sünonüüm Delichon urbicum) on pääsulaste sugukonda räästapääsukese perekonda kuuluv lind. Esimesena kirjeldas räästapääsukest teaduslikult Linnaeus 1758 nime all Hirundo urbica, arvates ta suitsupääsukesega samasse perekonda. Esimestena eraldasid räästapääsukesed omaette perekonda Thomas Horsfield ja Frederic Moore 1854. Nad mõtlesid neile välja ka ladinakeelse nime Delichon. See on anagramm kreeka sõnast χελιδών, mis tähendab pääsukest. Sõna urbica tähendab ladina keeles 'linna-, linnaline'. Tükk aega kandis räästapääsuke grammatiliselt vigast liiginime urbicum, aga alles 2004 otsustati see viga parandada.[viide?]